《同侄伯通端杲效卢仝体》
宋代·范浚

一春痴癖门长扃，两耳不闻鶗鴂声。不知东南风，扫尽红紫英。

行行点检桃李径，但见树子青冥冥。门前水流渠，照灼须眉清。

科斗游其间，脚股各已生。渠旁草郁郁，草底蚯蚓鸣。

韵如抽茧丝，幽咽得我听。念此琐细物，随时变音形。

黄河赤鲤或点额，老骥塞默长羁缨，嗟嗟世路真难行。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。